28/07/2021 | Administración LocalMunicipal
Oza-Cesuras
Anuncio relativo á aprobación definitiva e normativa do Plan especial de dotacións para situar un edificio de usos múltiples en Borrifáns

ANUNCIO Anuncio de aprobación definitiva e normativa do Plan especial de dotacións para situar un edificio de usos múltiples en Borrifáns. Oza-Cesuras. O Pleno do Concello de Oza-Cesuras, en sesión do 29 de abril de 2021, acordou aprobar definitivamente o “DOCUMENTO DE APROBACIÓN DEFINITIVA. PLAN ESPECIAL DE DOTACIÓNS PARA SITUAR UN EDIFICIO DE USOS MÚLTIPLES EN BORRIFÁNS. OZA-CESURAS”, de data abril de 2021, redactado polo arquitecto D. Jared Galbete Garfia, co obxecto de establecer unha dotación pública local cultural, consistente nun edificio de usos múltiples, nunha parcela actualmente municipal de 2.567 m 2 de superficie, sita no lugar de Vales, parroquia de Borrifáns, Oza-Cesuras. Este acordo publicouse no Diario Oficial de Galicia número 97, do 26 de maio de 2021. Por Resolución de data 8 de xullo de 2021 da Dirección Xeral de Ordenación do Territorio e Urbanismo procedeuse á inscrición do referido Plan Especial no Rexistro de Ordenación do Territorio e Planeamento Urbanístico de Galicia, co número de rexistro ROTPG/P/45/2021, da Sección II, do libro I, tomo I, folla rexistral n.º 27. Aos efectos de dar cumprimento ao artigo 82 da LSG e 199 do seu Regulamento procédese á publicación da normativa que desenvolve este plan especial: << 2.–NORMATIVA 2.1.–Condicións de uso. O equipamento proposto será estritamente de carácter público e con uso destinado a edificio de usos múltiples. Considérase polo tanto sistema de equipamento local de uso e titularidade públicos. A súa delimitación aparece regulada nos planos que acompañan o presente plan especial.2.2.–Condicións de ocupación. A ocupación limitarase a un 20% da parcela e a edificabilidade a 0,20 m 2 /m 2, con planta baixa exclusivamente. As condicións de ocupación na parcela mostraranse nos planos de ordenación. A edificación desenvolverase de maneira lineal ao camiño na zona central da parcela, producíndose a entrada a esta polo sur. A edificación situarase na zona menos exposta visualmente dende o entorno.2.3.–Condicións volumétricas. A edificación limitarase a planta baixa, cunha altura máxima de 4 m. A escala da volumetría deberá adaptarse ao medio rural do contexto. Intentarase poñer de manifesto a relación entre o edificio de usos múltiples e as vivendas do núcleo rural, as cales representan a realidade do contexto no que se instaura a nova dotación. Para iso deberanse utilizar as ferramentas formais necesarias que permitan esta relación, xa sexa a través do emprego de volumes de dimensións semellantes, composicións de fachada, elementos crebados… 2.4.–Condicións estéticas de edificación. Sempre que sexa posible, e sen prexuízo da obra arquitectónica, deberanse seguir esta serie de pautas:  O emprego de modernas técnicas e as solucións da arquitectura actual non deben contrapoñerse ós conceptos de raigaño nin ó emprego de materiais tradicionais, polo que a conxunción duns e outros factores nun mesmo deseño partirá de que sexan asumidos recíproca e coherentemente, evitando a mera superposición ou a concorrencia anecdótica.  Terase en conta a guía de cor e materiais de Galicia para o caso de edificación illada en solo rústico na GAP de Galicia Central, para que estes resulten congruentes coas características da arquitectura tradicional da zona.  Todas as fachadas resolveranse dentro dun mesmo nivel de tratamento estético, con independencia de que estean ou non cara o vial, nin que teñan ou non ocos ou funcións diferentes, rexeitándose, concretamente, as que teñan aspecto de medianeiro ou presenten materiais de refugallo ou de apaño.2.5.–Condicións estéticas de urbanización.  Nas zonas de aparcadoiro público previstas no proxecto primarase o uso de pavimentos naturais e/ou integrados na contorna.  Na medida do posible, manterase a vexetación autóctona existente do ámbito.  De ser precisa a construción de peches exteriores, evitaranse solucións construtivas máis propias de zonas urbanas ou diferentes dos tradicionais da comarca, para o que se recomenda ter en conta a Guía de caracterización e integración paisaxística de valados, que contempla as diferentes tipoloxías para a GAP de Galicia Central.2.6.–Condicións das infraestruturas asociadas. As condicións establecidas en función das infraestruturas existentes son:  Mobilidade. –O acceso ó equipamento realizarase dende a estrada municipal de Borrifáns a Curtis. Esta estrada conta xa a día de hoxe con beirarrúas. Para a pista de concentración parcelaria que vai dende a referida estrada ó edificio de usos múltiples preverase unha sección de tráfico mixto peonil-rodado, reurbanizando axeitadamente a sección de seis metros coa que conta a día de hoxe, diferenciando a banda de peóns da de tráfico rodado. Preverase sinalización axeitada ó efecto. A reurbanización levarase a cabo con materiais naturais (xabre, xurro ou macadam) e/ou integrados na contorna como formigón desactivado ou solo cemento.  O abastecemento de auga potable é inexistente, a parcela elixida en núcleo de Vales, finca 643 do polígono 5 da concentración parcelaria de Borrifáns, carece de rede de abastecemento de auga, polo que o edificio de usos múltiples deberá contar cun sistema de captación individual.  A parcela non conta con abastecemento de electricidade, non obstante, existe unha liña aérea de media tensión que atravesa o ámbito e que ben poderá constituír o abastecemento do edificio de usos múltiples.  A parcela elixida non conta con rede de saneamento polo que o edificio de usos múltiples contará cunha fosa séptica na parcela.  Para todas as redes, deberanse executar os enlaces pertinentes desde a infraestrutura pública existente ata a acometida da parcela.  Nas zonas de aparcadoiro público que se implantan primarase o uso de pavimentos naturais e/ou integrados na contorna, como xabre, xurro ou macádam.2.7.–Medidas de prevención e defensa contra os incendios forestais.  O edificio de usos múltiples atópase na zona de influencia forestal, é dicir, a menos de 400 metros do monte. Polo tanto, requírese da existencia dunha faixa perimetral de protección para a xestión da biomasa e retirada de especies de 50 metros de longo, arredor da edificación destinada ás persoas e computada dende o límite exterior desta, libre de vexetación seca e masa arbórea rareada, que en ningún caso conterá especie da disposición adicional terceira. Disposición adicional tercera. Lei 3/2007, do 9 de abril, de prevención e defensa contra incendios forestais de Galicia.1. Determínanse as seguintes especies aos efectos da xestión da biomasa vexetal e da ordenación das repoboacións forestais, nos termos establecidos na presente lei: 2. En todo caso, poderán conservarse árbores das especies señaladas no apartado anterior en calquera clase de terreos incluídos nas redes primarias e secundarias de xesitón de biomasa no caso de tratáranse de árbores singulares, ou aqueles que cumplan funcións ornamentais ou se atopen illados e non supuxeran un risco para a propagación de incendios forestais. A continuación especifícanse as parcelas afectadas coa superficie destas incluída na faixa perimetral para a xestión da biomasa e retirada de especies. >> Oza-Cesuras, 22 de xullo de 2021. O ALCALDE Asdo.: José Pablo González Cacheiro